עין שמר

עין שמר מבט מעל.
אולם האוכל בחדר האוכל
חזית חדר האוכל שנחנך ב-1974 בתכנונו של האדריכל וחבר עין שמר [[יעקב (קובה) גבר]]
פסל סביבתי שיצר [[רודא ריילינגר במרכז הקיבוץ לזכרם של שניים מבני הקיבוץ]]
עֵין שֶׁמֶר הוא קיבוץ סמוך לפרדס חנה-כרכור השייך למועצה אזורית מנשה.

==היסטוריה==
חצר עין שמר ב-1937
ניסיונות התיישבות במקום נעשו ב-1913 ומ-1921 ואילך. ב-1927 הוקם היישוב על אדמות קק"ל. מייסדי הקיבוץ היו קבוצת "עין גנים", חניכי השומר הצעיר בפולין. עין שמר הוא אחד מארבעת הקיבוצים שהקימו את תנועת הקיבוץ הארצי. 

במאורעות תרצ"ו-תרצ"ט סבל הקיבוץ מהתקפות ירי ומהתנכלויות. ב-28 באפריל 1938 נרצחו שני חברים בהתקפה על הקיבוץ. 

בשנת 1942 הוקם בסמוך לקיבוץ עין שמר שדה תעופה צבאי בריטי בשם RAF Ein Shemer, אשר תושבי הקיבוץ השתתפו בהקמתו. שדה תעופה זה הפך למנחת בשם מנחת עין שמר.<ref></ref>

באפריל 1953 הוצאו מהקיבוץ 21 חברים אשר הזדהו עם משה סנה ומק"י. 

שם היישוב יכול להתפרש מצד אחד כרמז לתנועת השומר הצעיר ומצד שני ניתן להתייחס לכך שהיישוב נקרא על שמו של שמר שממנו קנה עמרי המלך את שטח העיר שומרון. 

בקיבוץ קיים מוזיאון לתולדות ההתיישבות ובמסגרתו מצויה "החצר הישנה" - בה גרו מייסדי המקום.

בשנותיו הראשונות התבסס הקיבוץ כלכלית בעיקר על ענפים חקלאיים. בשנת 1959 פותח זן של תפוח בשם "ענה" על ידי חבר הקיבוץ אבא שטיין.

כיום הקיבוץ מתבסס בין היתר ממתחם אלון עין שמר אשר נמצא בקרבת הקיבוץ והוא בבעלות שווה של הקיבוץ וחברת הדלק דור אלון.

לאחר מאבק מתמשך בין המחנות האידאולוגיים והפרגמטיים בקרב חברי הקיבוץ, עין שמר הופרט בינואר 2012 וכיום מוגדר כ"קיבוץ מתחדש".

==כדורעף==

הקיבוץ היה ממובילי ענף הכדורעף בארץ ובשנות החמישים והשישים עמדו קבוצות הגברים והנשים שלו בראש הליגה הלאומית (הליגה הבכירה דאז). אחד משיאי הספורט המקומי היה המפגש שהתקיים בשנת 1960 בין "הפועל עין שמר" לבין הקבוצה "גלטאסראיי" הטורקית. הפועל עין שמר הייתה לאלופה הראשונה בליגת הנשים בסיומה של עונת הבכורה 1960/61. זאת האליפות היחידה של עין שמר שגם זכתה שלוש פעמים בגביע המדינה.
כיום שותף הקיבוץ בקבוצת כדורעף ("המעפיל-עמק חפר-מנשה") אשר בליגת העל והמשחקים נערכים באולם בית הבנים אשר בקיבוץ.

==מוזיאון החצר הישנה בקיבוץ==

דגם מוקטן של חצר עין שמר במוזיאון
המוזיאון מתאר את ראשית ההתיישבות בקיבוץ וממוקם בחצר ההיסטורית בה הוקם הקיבוץ, בין חומות האבן המקוריות. במקום ניתן לראות שחזורים של החצר המקורית: בית האבן, צריף המגורים, סככת כלים חקלאיים, מגדל המים, באר מים וחדר האוכל המקורי. כלל הכלים החקלאיים עובדים. המוזיאון מציע מגוון פעילויות לקהל הרחב, משפחות ובתי ספר הבא להעביר את משמעות הקיבוץ והחיים בו בדרכים חווייתיות. כמו סיור רכוב בטרקטור ועגלה ברחבי הקיבוץ, אפיית לחמניות בתנור היסטורי, ביקור במוזיאון המסקר את ראשית ההתיישבות באמצעות בובות שעווה ומיצגים שונים, ביקור במוזיאון הטרקטורים, המכיל אוסף של טרקטורים וכלים חקלאיים מראשית המאה ה-20, בית בד וטחנת קמח היסטוריים בני למעלה מ-100 שנים, בהם המשפחות מתנסות בתהליך הפקת שמן הזית וטחינת הקמח ממש כמו פעם.

רכבת האלונים

=== רכבת האלונים ===

ב"מוזיאון חצר ראשונים" בקיבוץ, קיים מסלול של רכבת האלונים החוצה את שדות הקיבוץ. הנסיעה בקרון הרכבת ליד מרעה הסוסים, הרפת ועל גשרון מעל נחל קטן, היא מעין סיור מודרך ברכבת הטורקית, מסילת הרכבת החיג'אזית. 

הקשר של עין שמר לרכבת החיג'אזית אשר שימשה את הטורקים בימי מלחמת העולם הראשונה הוא במיקום יער האלונים בסביבה, ששרידים ממנו אפשר למצוא עד היום בשמורת אלון.

=== האנגר מיכאל - מוזיאון הטרקטורים ===
בשנות ה-90, ביוזמת רן חדוותי - חבר הקיבוץ, איש המועצה לשימור אתרי מורשת ומומחה עולמי לשיקום ושימור מיכון חקלאי היסטורי, הוקם מוזיאון טרקטורים היסטוריים וסדנת שועלי לשימור (על שם שמואל שועלי) לצידה של המוזיאון. במוזיאון קיימת תצוגה ייחודית של כ-30 טרקטורים וציוד חקלאי מראשית המאה העשרים. הטרקטורים ושאר הציוד החקלאי מהתצוגה שופץ, שוקם ושומר בסדנת שועלי. 

התצוגה נמצאת בתוך מבנה היסטורי - האנגר מיכאל. ההאנגר הוא מבנה קשתי מפח גלי הבנוי בסגנון ההאנגרים למוסכים ומיכון שניבנו בראשית המאה העשרים בישראל.

==פעילויות ואתרים נוספים במוזיאון==
בשנת 2017 נערך בקיבוץ פסטיבל קולנוע קיבוצי הראשון.

<gallery>
Ein shemer 4.JPG|תצוגת מכונות חקלאיות
Ein shemer 5.JPG|ילדים בפעילות
Ein shemer 3.JPG|בית בד
By ovedc - wlm - ein shemer - 046.jpg|בית האבן במוזיאון (חזית)
Ein shemer 6.JPG|בית האבן במוזיאון (עורף)
By ovedc - wlm - ein shemer - 073.jpg|מגדל השמירה
By ovedc - wlm - ein shemer - 153.jpg|קיר אמנות בבית העם שיצר רודא ריילינגר
By ovedc - wlm - ein shemer - 175.jpg|חדר האוכל, 2017
By ovedc - wlm - ein shemer - 178.jpg|מגדל המים
By ovedc - wlm - ein shemer - 249.jpg|דגם החצר
</gallery>

==קישורים חיצוניים==

* 
* [http://www.courtyard.co.il אתר החצר הישנה בעין שמר]
* [https://esh.localtimeline.com/index.php?timelineId=1&lang=he סיפור מקומי עין שמר] - ארכיון קהילתי, מבוסס ציר זמן המציג את התפתחות המקום באמצעות תמונות, מסמכים וזכרונות
* 
* 
* אלי אלון, [http://cafe.themarker.com/post/3458806/ סיפורו של מקום - בית הקברות בעין שמר] באתר themarker
*מיכאל יעקובסון: [https://michaelarch.wordpress.com/2024/07/19/סיבוב-בחדר-האוכל-בקיבוץ-עין-שמר/ סיבוב בחדר האוכל בקיבוץ עין שמר], באתר 'חלון אחורי', 19 ביולי 2024
* 

== הערות שוליים ==

*
קטגוריה:יישובים שהוקמו ב-1927
קטגוריה:קיבוצי הקיבוץ הארצי
קטגוריה:קיבוצים
קטגוריה:קיבוצים במחוז חיפה